**TLHAGISA MAIKUTLO**

**Mametlelelo ya Molaotlhomo wa Tirelo ya Laboratori ya Bosetšhaba ya Boitekanelo [B15-2017]**

Potfolio Komiti ka ga Boitekanelo e laletsa batho le baamegi ba ba maleba go romela ditshwaelo tse di kwadilweng le go bontsha kgatlhego ya go dira ditlhagiso ka molomo ka ga **Mametlelelo ya Molaotlhomo wa Tirelo ya Laboratori ya Bosetšhaba ya Boitekanelo [B15-2017].**

**Maitlhomo a Molaotlhomo ke go mametlelela Molao wa Tirelo ya Laboratori ya Bosetšhaba ya Boitekanelo, 2000, jalo go tlhalosa tlhagisomaikutlo e e rileng le go mametlelela kgotsa go phimola ditlhaloso tse di rileng, go dira Molao wa Letlhomeso la Pholisi ya Kakanyetsopele ya Tshenkelo, 2000, go nna maleba go Tirelo ya Laboratori ya Bosetšhaba ya Boitekanelo; go baakanya maitlhomo le ditiro tsa Tirelo ya Laboratori ya Bosetšhaba ya Boitekanelo; le go matlafatsa taolo le wa neelano ka ditšhelete wa Tirelo ya Laboratori ya Bosetšhaba ya Boitekanelo; le go neelana ka dintlha tse di golaganang nayo.**

Dipuo tse di dirisitsweng tsa kgatiso ya Molotlhomo ono ke English, Afrikaans, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenda and Xitsonga. Phasalatso go laletsa batho go tswa go baagi ka go latelana e tla ya ka puo e e buiwang mo dikgaolotlhophong tsa bone.

Ditheetso tsa Setšhaba di tlile go tshwarwa ka di 8 le 10 Phatwe 2017 mo Palamenteng, Cape Town.

Ditlhagiso tse di kwadilweng di ka lebiswa go Mme Vuyokazi Majalamba le go romelwa go Potfolio Komiti ka ga Boitekanelo 3rd floor, 90 Plein Street, Cape Town 8000, emeili go vmajalamba@parliament.gov.za kgotsa fekese go 086 694 3279 pele ga 28 Phukwi 2017. Mo tlaleletsong ya ditshwaelo tse di kwadilweng, ka kopo bontsha maikaelelo a go dira ditlhagiso ka molomo.

Dikhopi tsa Molaotlhomo di ka bonwa go Mme Vuyokazi Majalamba (021) 403 3770, mosokelwatsebeng 083 709 8522 kgotsa go [www.parliament.gov.za](http://www.parliament.gov.za)

**E rebotswe ke MP Dunjwa, Mme ML; Modulasetilo wa Potfolio Komiti ya Boitekanelo.**